Predlog UREDBA SVETA o spremembi Uredbe (EU) št. 1388/2013 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke /* COM/2014/0261 final - 2014/0137 (NLE) */





OBRAZLOŽITVENI MEMORANDUM 1. OZADJE PREDLOGA Avtonomne tarifne kvote Unije je treba določiti za izdelke, katerih proizvodnja v Uniji ni zadostna, da bi krila potrebe predelovalne industrije v Uniji v tekočem obdobju veljavnosti kvote. Na zahtevo več držav članic je Komisija skupaj z zadevnimi vladnimi strokovnjaki preučila možnosti za odprtje avtonomnih tarifnih kvot za nekatere kmetijske in industrijske izdelke. Svet je 17. decembra 2013 sprejel Uredbo (EU) št. 1388/2013 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke, da bi se povpraševanje po zadevnih izdelkih v Uniji zadovoljilo pod najbolj ugodnimi pogoji. Treba bi bilo odpreti tarifne kvote Unije za ustrezne količine po stopnji dajatve nič ali znižanih stopnjah dajatev, ne da bi to povzročilo motnje na trgu takih izdelkov. Razprave na sestankih skupine za gospodarsko-tarifna vprašanja so pokazale, da so bile države članice pripravljene odpreti kvote za izdelke iz Priloge I tega predloga uredbe, ne da bi to povzročilo motnje na trgu takih izdelkov. Poleg tega je bilo treba prilagoditi kvote iz Priloge II k temu predlogu: za zaporedni številki 09.2631 in 09.2806 je bilo treba spremeniti opis, za zaporedno številko 09.2629 je bilo treba črtati oznako TARIC in za zaporedne številke 09.2818, 09.2668 in 09.2669 je bila povečana višina kvot. Avtonomna tarifna kvota z zaporedno številko 09.2930 je črtana iz Priloge k Uredbi Sveta (EU) št. 1388/2013, saj dodeljevanje te kvote ni več v interesu Unije. Predlog je v skladu s kmetijsko, trgovinsko, podjetniško, razvojno in zunanjo politiko. Ta predlog zlasti ne bremeni držav, ki so sklenile preferencialni trgovinski sporazum z EU (na primer splošni sistem preferencialov, ureditev AKP, države kandidatke in potencialne kandidatke). 2. REZULTATI POSVETOVANJ Z ZAINTERESIRANIMI STRANMI IN OCEN UČINKA Opravljena so bila posvetovanja s skupino za gospodarsko-tarifna vprašanja, v kateri so zastopani pristojni organi vseh držav članic. Vse navedene kvote ustrezajo dogovorom ali kompromisom, doseženim v razpravah v skupini. Možna resna tveganja z nepopravljivimi posledicami niso bila omenjena. V zvezi s predlogom bo opravljeno posvetovanje med različnimi službami, objavljen pa bo po sprejetju v Svetu. 3. PRAVNI ELEMENTI PREDLOGA Pravna podlaga tega predloga je člen 31 Pogodbe o delovanju Evropske unije (PDEU). Na podlagi člena 31 PDEU Svet na predlog Komisije s kvalificirano večino odobri opustitve avtonomnih tarif in tarifnih kvot, zato je uredba ustrezen instrument. Predlog je v izključni pristojnosti Unije. Načelo subsidiarnosti se zato ne uporablja. Predlog je v skladu z načelom sorazmernosti, ker je ta sveženj ukrepov v skladu z načeli za poenostavitev postopkov za gospodarske subjekte, vključene v zunanjo trgovino, in s Sporočilom Komisije o avtonomnih tarifnih opustitvah in kvotah (C 363, 13.12.2011, str. 6). 4. PRORAČUNSKE POSLEDICE Nepobrane carinske dajatve v skupnem znesku približno 5,9 mio. EUR na leto. Učinek na tradicionalna lastna sredstva proračuna je –4,4 mio. EUR na leto (75 % x 5,9 mio. EUR na leto). 2014/0137 (NLE) Predlog UREDBA SVETA o spremembi Uredbe (EU) št. 1388/2013 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke SVET EVROPSKE UNIJE JE – ob upoštevanju Pogodbe o delovanju Evropske unije in zlasti člena 31 Pogodbe, ob upoštevanju predloga Evropske komisije, ob upoštevanju naslednjega: (1) Da bi se zagotovila zadostna in neprekinjena oskrba z nekaterimi izdelki, ki se v Uniji ne proizvajajo v zadostnih količinah, ter preprečile vsakršne motnje na trgu nekaterih kmetijskih in industrijskih izdelkov, so bile z Uredbo Sveta (EU) št. 1388/2013 odprte avtonomne tarifne kvote[1]. Izdelki v okviru navedenih tarifnih kvot se lahko uvažajo v Unijo po znižanih stopnjah dajatve ali po stopnji dajatve nič. Iz navedenih razlogov je treba z učinkom od 1. julija 2014 odpreti tarifne kvote po stopnji dajatve nič za ustrezen obseg šestih novih izdelkov. (2) Poleg tega bi bilo treba v nekaterih primerih prilagoditi obstoječe avtonomne tarifne kvote Unije. V dveh primerih je treba zaradi jasnosti in upoštevanja najnovejšega razvoja izdelkov spremeniti njihov opis. V drugem primeru je treba eno od oznak TARIC črtati, saj je dvojna razvrstitev zastarela, v treh dodatnih primerih pa je treba povečati višino kvot, saj je to v interesu gospodarskih subjektov in Unije. (3) V dveh primerih bi bilo treba zapreti avtonomne tarifne kvote Unije z učinkom od 1. julija 2014 ter 1. januarja 2015, saj od navedenih datumov nadaljnje dodeljevanje teh kvot ni več v interesu Unije. (4) Uredbo (EU) št. 1388/2013 bi bilo zato treba temu ustrezno spremeniti. (5) Ker morajo nekatere spremembe tarifnih kvot iz te uredbe začeti veljati 1. julija 2014, bi se morala ta uredba uporabljati od navedenega datuma in začeti veljati na dan objave v Uradnem listu Evropske unije – SPREJEL NASLEDNJO UREDBO: Člen 1 Priloga k Uredbi (EU) št. 1388/2013 se spremeni: (1) vnesejo se vrstice za tarifne kvote z zaporednimi številkami 09.2830, 09.2831, 09.2832, 09.2834, 09.2835 in 09.2836 iz Priloge I k tej uredbi v vrstnem redu oznak KN iz drugega stolpca preglednice iz Priloge k Uredbi (EU) št. 1388/2013; (2) vrstice za tarifne kvote z zaporednimi številkami 09.2629, 09.2631, 09.2639, 09.2668, 09.2669, 09.2806 in 09.2818 se nadomestijo z vrsticami iz Priloge II k tej uredbi; (3) vrstica za tarifno kvoto z zaporedno številko 09.2930 se črta; (4) vrstica za tarifno kvoto z zaporedno številko 09.2639 se črta. Člen 2 Ta uredba začne veljati na dan objave v Uradnem listu Evropske unije. Uporablja se od 1. julija 2014. Točka (4) člena 1 pa se uporablja od 1. januarja 2015. Ta uredba je zavezujoča v celoti in se neposredno uporablja v vseh državah članicah. V Bruslju, Za Svet Predsednik OCENA FINANČNIH POSLEDIC ZAKONODAJNEGA PREDLOGA 1. NASLOV PREDLOGA Uredba Sveta o spremembi Uredbe (EU) št. 1388/2013 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke 2. PRORAČUNSKA VRSTICA Poglavje in člen: poglavje 12, člen 120 Znesek za leto 2014, določen v proračunu: 16 185 600 000 EUR (proračun 2014) 3. FINANČNI VPLIV ¨ Predlog nima finančnega vpliva. X Predlog nima finančnega vpliva na odhodke, ima pa finančni vpliv na prihodke. Ta vpliv je: (v mio. EUR, na eno decimalno mesto natančno) Proračunska vrstica || Prihodki[2] || 6-mesečno obdobje z začetkom dd/mm/llll || [leto: 2/2014] Člen 120 || Vpliv na lastna sredstva || 1. 7. 2014 || –2,2 (v mio. EUR, na eno decimalno mesto natančno) Stanje po ukrepu || [2015–2018] Člen 120 || –4,4/leto Zaradi dopolnil k tej uredbi se bo znesek nepobranih dajatev po ocenah letno povečal za 5,9 mio. EUR. Na podlagi navedenega se vpliv na izgubo prihodkov, ki izhaja iz te uredbe, lahko oceni na 4,4 mio. EUR/leto od 1. 1. 2015 dalje (bruto znesek 5,9 mio. EUR x 0,75) in 2,2 mio. EUR za obdobje 1. 7. 2014–31. 12 2014. 4. UKREPI PROTI GOLJUFIJAM Končna uporaba nekaterih proizvodov, ki jih zajema ta uredba Sveta, se bo preverjala v skladu s členi 291 do 300 Uredbe Komisije (EGS) št. 2454/93. [1] Uredba Sveta (EU) št. 1388/2013 z dne 17. decembra 2013 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke in razveljavitvi Uredbe (EU) št. 7/2010 (UL L 354, 28.12.2013, str. 319). [2] Pri tradicionalnih lastnih sredstvih (kmetijske dajatve, prelevmani na sladkor, carine) morajo biti navedeni neto zneski, tj. bruto zneski po odbitku 25 % za stroške zbiranja. PRILOGI Priloga I Tarifne kvote Unije iz točke (1) člena 1 Zaporedna št. || Oznaka KN || TARIC || Opis proizvoda || Obdobje veljavnosti kvote || Višina kvote || Dajatev znotraj kvote (%) 09.2830 || ex 2906 19 00 || 40 || Ciklopropilmetanol (CAS RN 2516-33-8) || 01.07.-31.12. || 10 ton || 0 % 09.2831 || ex 2932 99 00 || 40 || 1,3:2,4-Bis-O-(3,4-dimetilbenziliden)-D-glucitol (CAS RN 135861-56-2) || 01.07.-31.12. || 300 ton || 0 % 09.2832 || ex 3808 92 90 || 40 || Pripravek, ki vsebuje 38 mas. % ali več, vendar ne več kot 50 mas. % cinkovega piritiona (INN) (CAS RN 13463-41-7) v vodni disperziji || 01.07.-31.12. || 250 ton || 0 % 09.2834 || ex 7604 29 10 || 20 || Palice iz aluminijeve zlitine s premerom 200 mm ali več, do vključno 300 mm || 01.07.-31.12. || 500 ton || 0 % 09.2835 || ex 7604 29 10 || 30 || Palice iz aluminijeve zlitine s premerom 300,1 mm ali več, do vključno 533,4 mm || 01.07.-31.12. || 250 ton || 0 % 09.2836 || ex 9003 11 00 ex 9003 19 00 || 10 20 || Okviri za očala iz plastične mase ali navadne kovine za uporabo pri proizvodnji korektivnih očal (1) || 01.07.-31.12. || 2 900 000 kosov || 0 % Priloga II Tarifne kvote Unije iz točke (2) člena 1 Zaporedna št. || Oznaka KN || TARIC || Opis proizvoda || Obdobje veljavnosti kvote || Višina kvote || Dajatev znotraj kvote (%) 09.2806 || ex 2825 90 40 || 30 || Volframov trioksid, vključno modri volframov oksid (CAS RN 1314-35-8 ali CAS RN 39318-18-8) || 01.01.-31.12. || 12 000 ton || 0 % 09.2639 || 3905 30 00 || || Polivinilalkohol (PVAL), s hidroliziranimi ali nehidroliziranimi acetatnimi skupinami || 01.01.-31.12. || 18 000 ton || 0 % 09.2818 || ex 6902 90 00 || 10 || Ognjevarna opeka z: — || dolžino roba večjo od 300 mm in — || vsebnostjo TiO2 ne več kot 1 mas % in — || vsebnostjo Al2O3 ne več kot 0,4 mas % ter — || spremembo volumna za manj kot 9 % pri temperaturi 1700° C 01.01.-31.12. 225 ton 0 % 09.2629 || ex 8302 49 00 || 91 || Teleskopski ročaj iz aluminija, ki se uporablja za proizvodnjo prtljage (1) || 01.07.-31.12. || 800 000 kosov || 0 % 09.2668 || ex 8714 91 10 ex 8714 91 10 || 21 31 || Okvirji koles, izdelani iz ogljikovih vlaken in umetnih smol, pobarvani, lakirani in/ali polirani, za uporabo v proizvodnji koles (1) || 01.01.-31.12. || 125 000 kosov || 0 % 09.2669 || ex 8714 91 30 ex 8714 91 30 || 21 31 || Sprednje vilice koles, izdelane iz ogljikovih vlaken in umetnih smol, pobarvane, lakirane in/ali polirane, za uporabo v proizvodnji koles (1) || 01.01.-31.12. || 97 000 kosov || 0 % 09.2631 || ex 9001 90 00 || 80 || Nevgrajene steklene leče, prizme in zlepljeni elementi za uporabo v proizvodnji ali popravilu blaga iz tarifnih oznak KN 9002, 9005, 9013 10 in 9015 (1) || 01.01.-31.12. || 5 000 000 kosov || 0 % (1) Za opustitev dajatev veljajo členi 291 do 300 Uredbe Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (UL L 253, 11.10.1993, str. 1).